

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/18-01/**

**URBROJ: 2186/03-02-18-1**

**Cestica, 27.02.2018.**

**ZAPISNIK**

 sa 6. sjednice Općinskog vijeća Općine Cestica održane dana 26. veljače 2018. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Ivan Bednjanić Bunić, Marjan Županić, Denis Kotolenko, Tanja Veršić, Marina Košutar, Milan Borak, Ivan Hohnjec, Vlado Hip, Tomislav Lazar, Lucija Rodeš, Ivan Posavec

**ODSUTNI VIJEĆNICI:** Darijan Vinter, Nives Božić, Stjepan Bistrović

**OSTALI PRISUTNI:** Mirko Korotaj, Žarko Rodeš, Ksenija Borić, Davor Skroza, Robert

 Briški

**ZAPISNIČAR:** Karmen Emeršić

 Predsjednik Vijeća Darko Majhen otvara 6. sjednicu Općinskog vijeća Općine Cestica, pozdravlja sve vijećnike i direktora tvrtke Čistoća iz Varaždina gosp. Davora Skrozu i Savjetnika uprave tvrtke Čistoća Roberta Briški, te konstatira da od ukupno 15 vijećnika/ca ima prisutnih 12 vijećnika/ca, da postoji kvorum te se Odluke mogu donositi pravovaljano.

Nadalje govori o tome kako su vijećnici u materijalima dobili i Zapisnik sa 5. sjednice na uvid te pita prisutne da li ima kakvih primjedaba na Zapisnik? Nema primjedbi na Zapisnik i stavlja Zapisnik na usvajanje. Od 12 vijećnika svi glasaju za te predsjednik vijeća konstatira da je Zapisnik sa 5. sjednice usvojen jednoglasno.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja, i prelazi na usvajanje predloženog dnevnog reda te pita vijećnike da li ima kakvih nadopuna? Pošto nadopuna nema stavlja predloženi dnevni red na usvajanje. Svi prisutni vijećnici glasaju za. Predsjednik vijeća konstatira da je dnevni red prihvaćen jednoglasno, sa 12 glasova:

**Dnevni red:**

1. Prijedlog Odluke o dodjeli obavljanja javne usluge prikupljanja miješanog komunalnog otpada na području općine Cestica,
2. Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području općine Cestica,
3. Prijedlog Statuta Općine Cestica,
4. Godišnji izvještaj o izvršenju Proračuna Općine Cestica na dan 31.12.2017. godine i Godišnji izvještaj o provedbi Plana razvojnih programa – investicija Općine Cestica za razdoblje od 01.01. do 31.12.2017. godine,
5. Odluka o preraspodjeli sredstava u Proračunu Općine Cestica za 2017. godinu,
6. Izvješće o izvršenju Programa održavanja komunalne infrastrukture na području općine Cestica u 2017. godini,
7. Izvješće o izvršenju Programa gradnje objekata i uređaja komunalne infrastrukture za 2017. godinu,
8. Prijedlog Odluke o raspodjeli sredstava za redovito financiranje političkih stranaka i kandidata s liste grupe birača za 2018. godinu,
9. Prijedlog Odluke o izmjenama i dopunama Odluke o uvjetima, načinu i postupku upravljanja nekretninama u vlasništvu Općine Cestica,
10. Prijedlog Odluke o prodaji nekretnina u vlasništvu Općine Cestica,
11. Izvješće o radu načelnika za razdoblje od 01.07.2017. do 31.12.2017. godine,
12. Prijedlog Odluke o osnivanju Savjeta mladih Općine Cestica.

**Točka 1.**

**PRIJEDLOG ODLUKE O DODJELI OBAVLJANJA JAVNE USLUGE PRIKUPLJANJA MIJEŠANOG KOMUNALNOG OTPADA NA PODRUČJU OPĆINE CESTICA**

Predsjednik vijeća otvara točku 1. Prijedlog Odluke o dodjeli obavljanja javne usluge prikupljanja miješanog komunalnog otpada na području općine Cestica, te moli načelnika za obrazloženje prijedloga Odluke.

Načelnik govori kako je u skladu sa zakonskim odredbama potrebno donijeti odluke vezane za prikupljanje otpada što sada uključuje prikupljanje miješani komunalni otpad i biorazgradivi komunalni otpad. Isto tako potrebno je dodijeliti uslugu prikupljanja za navedeno pa stoga predlažemo, nakon provedenih razgovora i konzultacija tvrtku Čistoća iz Varaždina koja je u vlasništvu jedinica lokalne samouprave. Načelnik pozdravlja predstavnike tvrtke Čistoća koji su nazočni sjednici, zahvaljuje na dolasku i moli da obrazlože vijećnicima ukratko novine i odredbe Odluka. Gosp. Briški objašnjava kako je potrebno dopisati u naslovu i biorazgradivog otpada i u čl. 3 isto tako dodati jasno naznačeno što se prikuplja, a ostalo će se razjasniti pod točkom 2. dnevnog reda.

Predsjednik vijeća otvara raspravu po točci 1. dnevnog reda. Nitko se ne javlja za raspravu te predsjednik vijeća daje Odluku o dodjeli obavljanja javne usluge prikupljanja miješanog komunalnog otpada na području općine Cestica s predloženim ispravcima na usvajanje. Od 12 vijećnika, svi glasaju za. Predsjednik vijeća konstatira da je Odluka o dodjeli obavljanja javne usluge prikupljanja miješanog komunalnog otpada na području općine Cestica **usvojena** **jednoglasno**.

**Točka** **2.**

**PRIJEDLOG ODLUKE O NAČINU PRUŽANJA JAVNIH USLUGA PRIKUPLJANJA MIJEŠANOG KOMUNALOG OTPADA I BIORAZGRADIVOG KOMUNALNOG OTPADA NA PODRUČJU OPĆINE CESTICA**

Predsjednik vijeća otvara točku 2. Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području općine Cestica, te daje riječ direktoru tvrtke Čistoća Davoru Skroza. Gosp. Skroza prikazuje prezentaciju i objašnjava bitne izmjene kojima se utvrđuju kriteriji i način pružanja javnih usluga prikupljanja miješanog komunalnog otpada i biorazgradivog komunalnog otpada, odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada na području Općine Cestica. Kriterij za obračun pružanja Javne usluge prikupljanja miješanog komunalnog otpada u obračunskom razdoblju je volumen spremnika za miješani komunalni otpad i broj pražnjenja tog spremnika na obračunskom mjestu. Svrha sustava sakupljanja komunalnog otpada je osiguranje mogućnosti korištenja javne usluge prikupljanja miješanog komunalnog otpada i biorazgradivog komunalnog otpada te poticanje proizvođača otpada i posjednika otpada da odvojeno predaju otpad, kako bi se smanjila količina miješanog komunalnog otpada koji nastaje, smanjio udio biorazgradivog komunalnog otpada u nastalom miješanom komunalnom otpadu, povećale količine i ispunila obveza Republike Hrvatske da osigura odvojeno sakupljanje i recikliranje otpadnog papira, otpadnog metala, otpadne plastike i otpadnog stakla, uključivo i otpad koji se svrstava u posebne kategorije otpada čije gospodarenje je uređeno posebnim propisima, te time smanjila količina otpada koji se zbrinjava odlaganjem. U cilju smanjenja količina miješanog komunalnog otpada Korisnici usluge su dužni ''na kućnom pragu'' odvajati sav otpad čija se vrijedna svojstva mogu iskoristiti odnosno dužni su izdvojiti biorazgradivi komunalni otad (biootpad, papir i karton), reciklabilni komunalni otpad (otpadna plastika, metali, staklo, tekstil), krupni (glomazni) komunalni otpad te problematični otpad. Biorazgradivim komunalnim otpadom u okviru Javne usluge smatra se: biootpad te otpadni papir i karton. Otpadni papir i karton prikuplja se odvojeno od biootpada. Korisnici sa biootpadom mogu postupati na dva načina: prikupljanje putem spremnika ili ''kućno kompostiranje''. Prikupljanje putem spremnika primjenjuje se kada Korisnik nije u mogućnosti obavljati ''kućno kompostiranje'' te u tom slučaju zadužuje od Davatelja usluge namjenski spremnik (posuda) za odlaganje biootpada. Uz posudu Korisnik preuzima i upute o tome koje se frakcije biootpada mogu odlagati u posudu. Pretpostavka je da će se u rulanih područjima kao što je Općina Cestica ići na to da svi koristiti mogućnost „kućnog kompostiranja“ što i bitno utječe na cijenu. Davatelj usluge obračunava Korisniku usluge cijenu Javne usluge razmjerno količini predanog miješanog komunalnog otpada u obračunskom razdoblju pri čemu je kriterij količine otpada u obračunskom razdoblju volumen spremnika otpada i broj pražnjenja spremnika. Cijena javne usluge određuje se Cjenikom koji nije sastavni dio ove Odluke. Cjenik donosi Davatelj usluge uz prethodnu suglasnost izvršnog tijela jedinice lokalne samouprave te ga je dužan objaviti na svojim mrežnim stranicama. Obvezna minimalna javna usluga je dio Javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela ''onečišćivač plaća'', ekonomski održivo poslovanje te sigurnost, redovitost i kvalitetu pružanja javne usluge. Cijena obvezne minimalne javne usluge uključuje sve troškove: nabave i održavanja opreme za prikupljanje svih vrsta otpada obuhvaćenih Javnom uslugom, obveznog minimalnog obilaska obračunskih mjesta i prijevoza otpada do mjesta pretovara ili obrade, rada reciklažnog i mobilnog reciklažnog dvorišta, prijevoza i obrade glomaznog otpada preuzetog jedanput godišnje na obračunskom mjestu korisnika usluge, vođenja propisanih evidencija i izvješćivanja u vezi s javnom uslugom, odvojenog sakupljanja i obrade biorazgradivog komunalnog otpada te odvojenog sakupljanja i obrade reciklabilnog komunalnog otpada koje Fond za zaštitu okoliša i energetsku učinkovitost nije nadoknadio Davatelju usluge. Korisnik je dužan staviti kantu van, na obračunsko mjesto, kada je kanta puna, najmanje jednom u tri mjeseca.

Predsjednik vijeća otvara raspravu.

Za raspravu se javlja vijećnik Hip Vlado te pita od kada kreće primjena novog obračuna cijene i novog načina prikupljanja? Obračun cijene ide po volumenu spremnika? Crna kanta se mora staviti jedanput u tri mjeseca?

Davor Skroza odgovara da bi se krenulo u primjenu Odluke kako je u njoj navedeno, na teren bi izašli sa izjavama za korisnike koje moraju potpisati i izjasniti se o načinu na koji će zbrinjavati biootpad, nekih 14 dana bi to trajalo, uskladiti se mora baza korisnika koju sada imamo sa novim podacima koji će se prikupiti, a primjena cijene bi počela s 01.07.2018. godine. Da, smatra se da kad korisnik usluge stavi van kantu da je kanta puna i obračunava se cijena za volumen cijele kante, a obveza je staviti kantu van najmanje 1 u tri mjeseca.

Vijećnik Hohnjec Ivan postavlja pitanje kamo se odlažu lijekovi, baterije i slično, te zašto se staklo skuplja u vrećama?

Davor Skroza odgovara da se lijekovi, baterije i sav opasan otpad odlaže u reciklažno dvorište, ono može biti stacionirano na jednoj lokaciji ili mobilno, kako će se jedinica lokalne samouprave odlučiti. Staklo se sakuplja u vrećama jer staklo Čistoća nakon prikupljanja razvrstava i prodaje dalje, a ako staklo ljudi odlažu u kantu cca 40% tog stakla nije iskoristivo jer je to stakleni krš.

Vijećnik Hohnjec Ivan se javlja i govori da se ne slaže sa navodima u onom dijelu gdje se spominje plastika i cijena njezinog zbrinjavanja, jer je plastika jedan od uporabnijih otpada, odnosno najbrže se vraća na tržište nakon obrade.

Davor Skroza odgovara da je plastika njima trošak, jer je potrebno njezino razvrstavanje jer se u vreći plastike nalaze mnogo vrta plastičnog otpada pa i onog koji nije iskoristivi.

Načelnik Mirko Korotaj se javlja i govori da predlaže da se na str. 5 čl. 8 za otpadni papir i karton stavi 12 odvoza, a za otpadnu plastiku također 12 odvoza. Gosp. Briški upozorava na ispravke i navodi da se doda čl. koji sadrži popis i adrese reciklažnih dvorišta, čl. 23 nadzor nad provođenjem odluke vrši komunalno redarstvo ili Jedinstveni upravni odjel Općine Cestica.

Nitko se ne javlja za raspravu te predsjednik vijeća daje Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području općine Cestica sa predloženim ispravkama na usvajanje. Od 12 vijećnika, svi glasaju za. Predsjednik vijeća konstatira da je Odluka o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području općine Cestica **usvojena** **jednoglasno**.

**Točka 3.**

**PRIJEDLOG STATUTA OPĆINE CESTICA**

Predsjednik vijeća otvara točku 3. I daje riječ načelniku. Načelnik govori da je prijedlog napravljen kako bi se uskladio Statut sa novim zakonskim propisima.

Predsjednik vijeća govori da je Komisija za statut, poslovnik i normativnu djelatnost Općine Cestica razmotrila prijedlog, utvrdila da je prijedlog u skladu sa Zakonom i predlaže Općinskom vijeću usvajanje dostavljenog prijedloga.

Nitko se ne javlja za raspravu te predsjednik vijeća daje Prijedlog Statuta Općine Cestica na usvajanje. Od 12 vijećnika, svi glasaju za. Predsjednik vijeća konstatira da je Statut Općine Cestica **usvojen jednoglasno**.

**Točka 4.**

**GODIŠNJI IZVJEŠTAJ O IZVRŠENJU PRORAČUNA OPĆINE CESTICA NA DAN 31.12.2017. GODINE I GODIŠNJI IZVJEŠTAJ O PROVEDBI PLANA RAZVOJNIH PROGRAMA – INVESTICIJA OPĆINE CESTICA ZA RAZDOBLJE OD 01.01. DO 31.12.2017. GODINE**

1. **ODLUKA O PRERASPODJELI SREDSTAVA U PRORAČUNU OPĆINE CESTICA ZA 2017. GODINU,**
2. **IZVJEŠĆE O IZVRŠENJU PROGRAMA ODRŽAVANJA KOMUNALNE INFRASTRUKTURE NA PODRUČJU OPĆINE CESTICA U 2017. GODINI,**
3. **IZVJEŠĆE O IZVRŠENJU PROGRAMA GRADJE OBJEKATA I UREĐAJA KOMUNALNE INFRASTRUKTURE ZA 2017. GODINU**

Predsjednik vijeća otvara točku 4. te daje riječ načelniku.

Načelnik objašnjava da je iz materijala vidljivo da su ukupni prihodi 13.192.309,89 kuna, a ukupni rashodi 14.447.652,91 kuna, dok je manjak povećan za 755.343,02 a prvenstveno jer smo u kolovozu, rujnu i listopadu dobili manje na ime poreza i prireza zbog povrata poreza građanima.

Predsjednik vijeća otvara raspravu.

Nitko se ne javlja za raspravu te daje Godišnji izvještaj o izvršenju Proračuna Općine Cestica na dan 31.12.2017. godine i Godišnji izvještaj o provedbi Plana razvojnih programa – investicija Općine Cestica za razdoblje od 01.01. do 31.12.2017. godine,

a) Odluka o preraspodjeli sredstava u Proračunu Općine Cestica za 2017. godinu,

b) Izvješće o izvršenju Programa održavanja komunalne infrastrukture na području općine Cestica u 2017. godini,

c) Izvješće o izvršenju Programa gradnje objekata i uređaja komunalne infrastrukture za 2017. godinu, na usvajanje.

Od 12 vijećnika, svi glasaju za. Predsjednik vijeća konstatira da je točka 4. **usvojena jednoglasno**.

**Točka 5.**

**PRIJEDLOG ODLUKE O RASPODJELI SREDSTAVA ZA REDOVITO FINANCIRANJE POLITIČKIH STRANAKA I KANDIDATA S LISTE GRUPE BIRAČA ZA 2018. GODINU**

Predsjednik vijeća otvara točku 5. Prijedlog Odluke o raspodjeli sredstava za redovito financiranje političkih stranaka i kandidata s liste grupe birača za 2018. godinu, te daje riječ načelniku, koji govori kako je prijedlog Odluke kao svake godine i da nema nekih izmjena.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluku o raspodjeli sredstava za redovito financiranje političkih stranaka i kandidata s liste grupe birača za 2018. godinu, na usvajanje. Od 12 vijećnika, svi glasaju za. Predsjednik vijeća konstatira da je Odluka o raspodjeli sredstava za redovito financiranje političkih stranaka i kandidata s liste grupe birača za 2018. godinu, **usvojena jednoglasno**.

**Točka 6.**

**PRIJEDLOG ODLUKE O IZMJENAMA I DOPUNAMA ODLUKA O UVJETIMA, NAČINU I POSTUPKU UPRAVLJANJA NEKRETNINAMA U VLASNIŠTVU OPĆINE CESTICA**

Predsjednik vijeća otvara točku 6. Prijedlog Odluke o izmjenama i dopunama Odluke o uvjetima, načinu i postupku upravljanja nekretninama u vlasništvu Općine Cestica, te daje riječ načelniku, koji govori da je bilo potrebno ispraviti navod iz Odluke koja je usvojena na prošloj sjednici.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluku o izmjenama i dopunama Odluke o uvjetima, načinu i postupku upravljanja nekretninama u vlasništvu Općine Cestica, na usvajanje. Od 12 vijećnika, svi glasaju za. Predsjednik vijeća konstatira da je Odluka o izmjenama i dopunama Odluke o uvjetima, načinu i postupku upravljanja nekretninama u vlasništvu Općine Cestica, **usvojena** **jednoglasno**.

**Točka 7.**

**PRIJEDLOG ODLUKE O PRODAJI NEKRETNINA U VLASNIŠTVU OPĆINE CESTICA**

Predsjednik vijeća otvara točku 7. Prijedlog Odluke o prodaji nekretnina u vlasništvu Općine Cestica, te moli načelnika za objašnjenje. Načelnik govori da je na prošlim sjednicama bilo odluka kojima se uređivao način vođenja evidencije nekretnina i utvrđivao način upravljanja nekretninama, nastavno na te odluke ovdje je Prijedlog Odluke o prodaji nekretnina u vlasništvu Općine Cestica koje je općina naslijedila od pokojnih korisnika Centra za socijalnu skrb, to su čestice kojima je općina negdje vlasnik samo malog dijela, možda bude nekome u interesu kupiti baš takav dio čestice ili se čestica na popisu nalazi pokraj nečije parcele pa možda bude interesa da se proda takva čestica.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluku o prodaji nekretnina u vlasništvu Općine Cestica, na usvajanje. Od 12 vijećnika svi vijećnici glasaju za. Predsjednik vijeća konstatira da je Odluka o prodaji nekretnina u vlasništvu Općine Cestica, **prihvaćena** **jednoglasno.**

**Točka 8.**

**IZVJEŠĆE O RADU NAČELNIKA ZA RAZDOBLJE OD 01.07.2017. DO 31.12.2017. GODINE**

Predsjednik vijeća otvara točku 8. Izvješće o radu načelnika za razdoblje od 01.07.2017. do 31.12.2017. godine, te daje riječ načelniku, koji govori da je obveza načelnika da podnese izvješće svakih šest mjeseci.

Predsjednik vijeća otvara raspravu.

Nitko se ne javlja za raspravu te predsjednik vijeća daje Izvješće o radu načelnika za razdoblje od 01.07.2017. do 31.12.2017. godine, na usvajanje. Od 12 vijećnika svi vijećnici glasaju za. Predsjednik vijeća konstatira da je Izvješće o radu načelnika za razdoblje od 01.07.2017. do 31.12.2017. godine, **prihvaćeno jednoglasno**.

**TOČKA 9.**

**PRIJEDLOG ODLUKE O OSNIVANJU SAVJETA MLADIH OPĆINE CESTICA**

Predsjednik vijeća otvara točku 9. Prijedlog Odluke o osnivanju Savjeta mladih Općine Cestica, te daje riječ načelniku, koji govori da je Općina Cestica već imala raspisan javni poziv za Savjet mladih međutim nije bilo odaziva, a pošto se sada javila inicijativa da se ponovo pokuša osnovati, evo Prijedlog Odluke je tu, ako se usvoji objaviti ćemo ponovo javni poziv.

Predsjednik vijeća otvara raspravu i govori da će postupak voditi Komisija za izbor i imenovanje, odnosno sve će biti provedeno u skladu sa odredbama Odluke.

Nitko se ne javlja za raspravu te predsjednik vijeća daje Odluku o osnivanju Savjeta mladih Općine Cestica na usvajanje. Od 12 vijećnika svi vijećnici glasaju za. Predsjednik vijeća konstatira da je Odluka o osnivanju Savjeta mladih Općine Cestica, **prihvaćena jednoglasno.**

Predsjednik vijeća konstatira da je dnevni red iscrpljen te se zahvaljuje vijećnicima/cama na dolasku, daje riječ načelniku koji govori da moli sve prisutne da jave u Jedinstveni upravni odjel ukoliko znaju za osobe socijalno ugrožene kojima treba pomoć zbog ekstremnih vremenskih uvjeta. Predsjednik vijeća zaključuje 6. sjednicu Općinskog vijeća Općine Cestica.

Sjednica završila u 20,45 sati.

ZAPISNIČAR:

Karmen Emeršić PREDSJEDNIK OPĆINSKOG VIJEĆA:

 Darko Majhen, mag. pol.